Amerikaning American Airlines aviakompaniyasi Xitoyning yirik aviatashuvchisi China Southern Airlines’ga 200 mln dollar miqdorida sarmoya kiritdi. Bu haqda CNN Money xabar bermoqda. Ma’lum bo‘lishicha, American Airlines China Southern Airlines bilan kelishuvni amerikalik mijozlar uchun o‘nlab yangi yo‘nalishlarni ochish maqsadida imzolagan. Xalqaro havo transport assotsiatsiyasi bashoratiga ko‘ra, kelayotgan o‘n yil davomida Xitoy dunyoning aviatashuvlar sohasidagi eng yirik bozoriga aylanadi.